
На основание чл. 44, ал. 1, т. 8 и ал. 2 от ЗМСМА, чл. 464, т. 10, Решение № 2469-МИ от 19 септември 2023 г. на Централна избирателна комисия, във връзка с Указ № 30 от 10.03.2025 г. на Президента на Република България, обн. в ДВ брой 21 от 14.03.2025 г., за насрочване на частичен избор за кмет на кметство Дебнево, община Троян, област Ловеч, на 15 юни 2025 г.

ОПРЕДЕЛЯМ:

1. Места за поставяне на агитационни материали на територията на Кметство с. Дебнево, Община Троян, определени в Приложение 1, което е неразделна част от настоящата Заповед.

 2.  Агитационните материали да се поставят само на определените в настоящата Заповед места, а на сгради, огради и витрини - с разрешение на собственика или управителя на имота.
3. Предизборната кампания в частичните избори за Кмет на кметство с. Дебнево се открива на 26 май 2025 г. в 00:00 ч. (20 дни преди изборния ден) и приключва в 24,00 ч. на 13 юни 2025 г.

3. Извън времето за провеждане на предизборната кампания (от датата на насрочване на частичните избори за Кмет на кметство с. Дебнево, до началото на предизборната кампания – 26 май 2025 г.) се забранява поставянето на предизборни агитационни материали. Сигналите за така поставените предизборни агитационни материали се подават до областния управител, съответно кмета на общината, района или кметството.
НАРЕЖДАМ:

1. В срок до 7 дни след изборния ден (22 юни 2025 г.), а когато се провежда втори тур - в срок до седем дни от датата на произвеждането му, партиите, коалициите и инициативните комитети да премахнат поставените от тях агитационни материали по повод на вече приключилите избори.

2. ОП ”Комунални услуги” след изтичане на срока по т. 1, при условията на водене на чужда работа без пълномощия да премахне останали агитационни материали за сметка на съответните партии, коалиции от партии и инициативни комитети.

Контрол по изпълнението на заповедта за град Троян, възлагам на Ръководител сектор „Обществен ред и техническо обезпечаване“ – Румен Варчев, а за Кметство с. Дебнево на Вр.И.Д.Кмета – Теменужка Койчева.
Копие от настоящата заповед да се връчи на Ръководител сектор „Обществен ред и техническо обезпечаване“ – Румен Варчев, Директора на ОП „Комунални услуги“ град Троян, Вр. И.Д. Кмета на кметство с. Дебнево, за сведение и изпълнение.

Копие от настоящата заповед да се изпрати на Общинска избирателна комисия - Троян, РУ „Полиция“ Троян и на лицето, което представлява партията, коалицията или инициативния комитет за сведение.

Копие от настоящата заповед да се постави на информационното табло на входа в общината, в населените места, да се публикува на интернет страницата на Община Троян.

Одобрил: 







Приложение 1

Места за поставяне на агитационни материали на територията на кметство с. Дебнево, община Троян
с. Дебнево:

- ул. „Христо Чулев” № 18  /парка/
- ул. „Христо Ботев” № 117 / дворно място /стара спирка//

- ул. „Христо Ботев“ № 1 /автобусна спирка/

